paragraph_text: thumb|200px|right|Logotip momčadi Baltimore Orioles je američka profesionalna bejzbolska momčad sa sjedištem u Baltimoreu, Marylandu koja se natječe unutar Major League Baseballa (MLB-a). Članovi su istočne divizije American Leaguea (AL-a). Kao jedan od AL-ovih osam klubova kada je liga osnovana 1901. s predsjednikom Banom Johnsonom; ovaj klub je proveo prve godine kao velikoligaški klub u Milwaukeeju, Wisconsinu pod imenom "Milwaukee Brewers" prije nego što su se preselili u St. Louis, Missouri kako bi postali "St. Louis Browns". Nakon 52 godine, često pod pritiskom, u St. Louisu, klub su u studenom 1953. kupili baltimorski poduzetnici pod vodstvom Clarencea Milesa. Klub se službeno preselio u Baltimore za MLB-ovu sezonu 1954. i usvojio povijesni naziv "Orioles" u čast baltimorskoj zlatki, službenoj državnoj ptici Marylanda. Isti naziv su koristili prijašnji velikoligaški i maloligaški bejzbolski klubovi u Baltimoreu, uključujući i klub koji će s vremenom postati New York Yankees. Među nadimcima momčadi su "O's" i "Birds".